section_heading: Povijest
paragraph_text: Područje Elvasa je naseljeno još od prapovijesti, ali je grad dobio na važnosti u 15. i 16. stoljeću kada je postao značajno sjedište portugalske vojske, kao preventiva upadima iz obližnje Španjolske. Grad je dobio gradska prava 1513. godine i jedan od rijetkih gradova o čijoj povijesti postoje mnoge povijesne knjige, još iz 17., ali posebno iz prve polovice 20. stoljeća. Povijest grada je neodvojiva od njegovih utvrda i vezama s granicom. Nju je neizbrisivo obilježio niz događaja koji su izravno ili neizravno povezani s pograničnim mjestom koji je prirodna točka ulaza na portugalski teritorij.